Παράγκα (ποδόσφαιρο)

Ο όρος Παράγκα, αναφέρεται στον έλεγχο της Ελληνικής Ποδοσφαιρικής Ομοσπονδίας (ΕΠΟ) από εξωθεσμικά όργανα, στη χειραγώγηση αγώνων από ποδοσφαιρικούς παράγοντες, επιλεγμένους διαιτητές και γενικά σε όλη την παράνομη δραστηριότητα γύρω από την διοργάνωση των πρωταθλημάτων. Έχει συνδεθεί κυρίως με την περίοδο 1997-2003 κατά την οποία ο Ολυμπιακός Πειραιώς κατέκτησε επτά συνεχόμενα πρωταθλήματα.

Ο όρος προέρχεται από το πασίγνωστο βιβλίο της Χάριετ Μπίστερ Στόου Η καλύβα του Μπαρμπα-Θωμά, του οποίου ο τίτλος σε αρκετές ελληνικές μεταφράσεις χρησιμοποιεί τη λέξη παράγκα - ενώ αποτελεί επίσης και έμμεση αναφορά στον ρόλο του Θωμά Μητρόπουλου τη συγκεκριμένη εποχή, και δη της ύπαρξης του γραφείου του στη Λεωφόρο Θηβών.

 Η υπόθεση της Παράγκας 
Την περίοδο 1997-2003, ο Ολυμπιακός κατέκτησε και τα επτά πρωταθλήματα εκείνης της περιόδου, με πρόεδρο τον Σωκράτη Κόκκαλη. Το 1998 ο πρόεδρος της Επιτροπής Διαιτησίας, Βασίλης Βουράκης, παραιτήθηκε από την θέση του διαμαρτυρόμενος για την ύπαρξη παρασκηνίου που επηρέαζε την διαιτησία. 

Ο υφυπουργός Αθλητισμού Γιώργος Φλωρίδης προσπάθησε να εξυγιάνει το ελληνικό ποδόσφαιρο χωρίς επιτυχία, αφού κανένας δεν τιμωρήθηκε για τη συμμετοχή του στο φερόμενο κύκλωμα της εποχής. Ο Φλωρίδης συγκρούστηκε με διοικητικούς παράγοντες της ΕΠΟ, όπως τον Βασίλη Γκαγκάτση, και επιχείρησε να αποκλείσει τα αδέλφια Μητρόπουλου (Θωμάς και Βίκτωρ) από την διοίκηση της ΕΠΑΕ. Τον Οκτώβριο του 2001 ο Φλωρίδης μετατέθηκε στο υπουργείο οικονομικών.

Με τη μέθοδο της τηλεφωνικής υποκλοπής, ο δημοσιογράφος Μάκης Τριανταφυλλόπουλος ανακάλυψε, το 2002, μια συνομιλία  του διαιτητή Γιάννη Σπάθα  με τον γενικό γραμματέα του συνδέσμου διαιτητών Πειραιά, Σπύρο Λιόλιο , όπου ο Σπάθας ανέφερε ότι: Ο Ολυμπιακός και το Αιγάλεω να κερδάνε και όλοι οι άλλοι να πάνε να γαμηθούν!https://www.gavros.gr/article/athlhtikh-diaplokh/363988-laquo-o-olympiakos-kai-to-aigalew-na-kerdane-raquo-gkremizoyme-ton-megalytero-mytho-meta-apo-21-xroniahttps://www.tovima.gr/2011/06/26/sports/oi-all-time-classic-tis-paragkas/ Ο δημοσιογράφος ανακάλυψε επίσης και την εμπλοκή του τότε προέδρου της Ελληνικής Ποδοσφαιρικής Ομοσπονδίας, Βασίλη Γκαγκάτση.

 Δείτε επίσης 
 Σκάνδαλο στημένων αγώνων 2011  
 Καλτσιόπολι 
 Υπόθεση των λουλουδιών
 Σκάνδαλο Πολυϊδιοκτησίας ΠΑΟΚ- Ξάνθη

 Παραπομπές 

Κατηγορία:Έγκλημα στην Ελλάδα
Κατηγορία:Διαφθορά στην Ελλάδα
Κατηγορία:Ποδόσφαιρο στην Ελλάδα
Κατηγορία:Ποδoσφαιρικά σκάνδαλα
Κατηγορία:Α΄ Εθνική κατηγορία ποδοσφαίρου αντρών Ελλάδας
Κατηγορία:Χειραγώγηση αγώνων